rlitschk/wikidir huggingface dataset:
Scharnst (hoochdüütsch Scharnstedt) is en Dörp in de Gemeen Wuster Noordseeküst in’n Landkreis Cuxhoben, Neddersassen. Dat höört binnen de Gemeen to de Oortschop Noordholt. Scharnst liggt an’n Rand von de Masch na de Geest von de Hoge Lieth hen. In’n Noordoosten doot de Flegerplatz Noordholt-Spiek un de Flegerhorst Noordholt liggen. Dat Water flütt af över den Scharnster Beek hen na’n Wallsgroov. De Naveröörd sünd Wusterheid in’n Noorden, Wanhöden in’n Oosten, Millm in’n Süden, Cappel in’n Süüdwesten, Spiek in’n Westen un Knill in’n Noordwesten. Scharnst kummt 1203 as Scarnstede toeerst in en Oorkunn von’n Abt von dat Paulsklooster in Bremen, Sigebodo, vör, de den Teegd in Godendörp an en Fro Willa ut Scharnst geven hett. 1256 hebbt de Wusters den Eddelseet in Scharnst angrepen un slepen. Von 1880 af an hett Georg Elbrecht ut Bremen in Scharnst Fischtucht bedreven un dor ünner annern Forellen tücht. 1908 hett Wilhelm Holzapfel de Fischdieken köfft. Vondaag warrt de Dieken nich mehr för de Fischtucht bruukt un de Natur hett sik de Dieken trügghaalt. De Dieken sünd vondaag en Statschoon an’n Olen Postweg. De Oort weer vör 1852 in’t Kaspel Millm von dat Vaagdiegericht Land Wusten. Von 1852 bet 1885 leeg Scharnst in dat Amt
Hamm betekent Hamm, Stadt in Noordrhien-Westfalen, Hamm, Gemeen in’n Eifelkreis Bitburg-Prüm, Rhienland-Palz, Hamm am Rhein, Gemeen in’n Landkreis Alzey-Worms, Rhienland-Palz, Hamm, Gemeen in’n Landkreis Altenkirchen, Rhienland-Palz, Hamm, Stadtdeel von de Stadt Düsseldörp, Noordrhien-Westfalen, Hamm-Bossendorf, Stadtdeel von de Stadt Haltern, Noordrhien-Westfalen, Hamm, Stadtdeel von Hamborg, Hamm, Oort in de Gemeen Haselünne in’n Landkreis Eemsland, Neddersassen, Hamm, Stadtdeel von de Stadt Konz in’n Landkreis Trier-Saarburg, Rhienland-Palz, Hamm, Stadtdeel von Luxemborg, Hamm, Stadtdeel von de Stadt Marl in’n Kreis Riäkelkusen, Noordrhien-Westfalen, Hamm, Stadtdeel von Stolberg in de Städteregion Aachen, Hamm, Oort in de Gemeen Taben-Rodt in’n Landkreis Trier-Saarburg, Rhienland-Palz, Hamm, Oort in de Stadt Viersen in’n Kreis Viersen, Noordrhien-Westfalen, Hamm, Stroom in Neddersassen, de in de Leessem münnt, Hamm AG, düütsch Ünnernehmen, Hamm’s Brewery, Broeree in de USA, Bopparder Hamm, Stroomknee un Wienborebeed an’n Rhien, Moselweißer Hamm, Laag in’t Wienborebeed von Koblenz-Moselweiß. Hamm is de Familiennaam von Adolf Hamm (1882–1938), düütschen Organist, Afonso Hamm (* 1962), brasiliaanschen Politiker, Andreas Hamm (1824–1894), düütschen Klockengeter un Fabrikant, Ann-Kristin Hamm (* 1977), düütsche Malerin, Bernd Hamm (* 1945), düütschen Sozioloog, Berndt Hamm (* 1945), düütschen Karkenhistoriker, Christian Hamm (* 1953), düütschen Kardioloog, Christina von Hamm, düütsche Mystikerin un Hillige, Claudia Hamm (* 1969), düütsche Speelbaasfro, Schrieversche
Alexei Fjodorowitsch Lwow (russisch Алексей Фёдорович Львов; * 5. Juni 1798 in Reval, Eestland; † 28. Dezember 1870 in Kowno, Litauen) weer en russisch Violinist un Komponist. He kreeg all fröh en gründlich Utbillen up de Vigelien un hett sien Studien ok in den Militärdeenst wieder maakt. Anfangs weer he in dat Ingenieurkorps beschäftigt, later wurr he to’n General un Adjutanten vun den Zar Nikolaus I. . He hett 1833 1833 nah en Text vun Wassili Schukowski de russisch Zarenhymne Gott, schütze den Zaren komponeert. De Melodie wurr later ok noch vun Tschaikowski in sien Ouvertüre 1812 verarbeit. 1836 wurr Lwow de Leitung vun der kaiserlich Singerkapelle as ok 1854 de vun all kaiserlichen Musikanstalten in Sankt Petersburg överdragen. Dit Amt kunn he aber blots en lütt Sett utfüllen, wiel he bald en Gehörlieden kreeg, un he sück up sien Goot bi Kowno torüchtrecken dee. Dor is he 1870 ok storven. Zarenhymne Gott, schütze den Zaren (Боже, Царя храни), 1833 Phantasien un anner Kompositschonen för Vigelien un Orchester Undine, Oper Starosta, Oper Motetten Neeinstrumenteeren vun dat Stabat mater vun Giovanni Battista Pergolesi Über den freien und nicht symmetrischen Rhythmus des altrussischen Kirchengesangs, 1859 Ratschläge für angehende Violinschüler, 1860 DNB-Katalog Noten
Richard Wilke (* 5. März 1945 in Hornborg) is en düütschen Politiker von de CDU. Wilke is 1945 in Hornborg boren un is Fischtüchter. He hett en Bio-Forellentucht an de Au in Hornborg. He weer von 1972 bet to’n 31. Oktober 2011 in’n Raad von de Samtgemeen Hornborg. Von 1981 bet 1996 weer he ok de Börgermeester von de Samtgemeen. Von 1981 bet to’n 31. Oktober 2011 weer Wilke in’n Kreisdag von’n Landkreis Stood, von 2011 af an as Frakschoonsvörsitter von de CDU. Von 1989 bet 1999 weer he ok de letzte ehrenamtliche Landraad von’n Landkreis Stood. Ok in’n Gemeenraad von de Gemeen Hornborg is he in. Bi de Kreissparkass Stood is he Vörsitter von’n Verwaltungsraad. Bi de Elbe Kliniken is he in’n Opsichtsraad. Wilke is verheiraadt un hett twee Kinner. Infos to Richard Wilke op de Websteed von de Hornbörger CDU (hoochdüütsch)
Hans Nowak (* 9. August 1937 in Gelsenkirchen; † 19. Juli 2012) weer en düütsch Footballspeler. 1955 wurr Nowak all Jöögsnatschonalspeler. 1958 wessel he vun Eintracht Gelsenkirchen to’n Düütschen Meester vun dat Johr, den FC Schalke 04. För de Schalker hett Nowak bit 1963 all tosommen 98 Böverligaspelen maakt un dorbi 24 Doren schaaten. In de Bundsliga leep dat eerst för Schalke nich good. Se weern afsteegen, wenn man de Liga nih wat upstockt harr. In 47 Spelen harr de vormalige Störmer, de nu in de Afwehr spelen dee, bit 1965 ok man blots dree Doren schaaten. För den Upstieger in de Bundsliga speel he van 1965 bit 1968, keem aber wegen Verletzung man blots up 37 Spelen, in de he veer Doren schaaten hett. Allerdings wunn he mit de Bayern 1966 den DFB-Pokal un 1967 den Europapokal vun de Pokalwinners gegen Glasgow Rangers. In de Saison 1968/69 speel he denn noch för Kickers Offenbach in de Bundsliga un keem dor noch up 12 Spelen, kunn aber nich verhinnern, dat de Mannschap in de Saison afsteegen is. Wiel he immer noch gesundheitlich Probleme harr, hett he sein Loopbahn afslooten. He hett denn noch wat bi de Vereen FC Hochstadt speelt
Princess of Thieves is de Titel vun en US-amerikaansch-britischen Feernsehfilm ut dat Johr 2001. De Hööftrull vun den Aventüerfilm hett Keira Knightley speelt. Dreiht worrn is de Film in Rumänien. Intwüschen is de Film ok op DVD to kriegen. De Film föhrt de Geschicht vun Robin Hood wieter, wobi Robin sien Dochter Gwyn in’n Middelpunkt steiht. Gwyn wasst ahn ehr Öllern op: Ehr Mudder, Lady Marian, is doodbleven un ehr Vadder, Robin vun Locksley is wiet weg bi de Krüüztöög. Een Dag kummt he wedder torüch na Huus, vun wegen dat de König, Richard Löwenhart, in’t Starven liggt. Man, dat gifft Lüüd, de dorvun nich andaan sünd, dat Robin wedder torüch is, vunwegen dat he jem in verleden Tieten bannig tosett harr: de Sheriff vun Nottingham un Prinz John, de Broder vun Richard, de an sien Steed över England heerscht hett. Na den Dood vun sien Broder will John nu König warrn. De eenzige, de em dorbi in’n Weg steiht is de junge Prinz Philipp, en nich-ehlichen Söhn vun Richard, de in Frankriek leevt un nu Anspröök op den Throon hett. Prinz John will em an de Siet maken laten. Robin vun Locksley warrt utschickt, dat Prinz Philip seker an
De Pubarche (lat.-ooltgr.: vun lat. Pub- / Pubes „Schaam, Schaamhoor“ un ooltgr. arche „Anfang“ oder „Oorsprung“) betekent normalerwies dat Insetten vun’t Wassdom vun de Schaamhoor bi Deerns un Jungs. Dat geiht tomeist al vör de egentlichen Pubertät los un entwickelt sik langsom. Faken is mit den Begreep aver keen nipp un nauen Tietpunkt meent, man de eerste Tietspann vun’t Entwickeln. In den Lief vun en hüütigen Minsch, de goot nehrt un gesund is, fangt dat tomeist in’t Öller vun acht oder negen Johr an, dat sik de Hormonen ümstellt, de för de Pubertät verantwoortlich sünd. Blangen de Wassdomshormonen un Thyroxin, de vör dat Gröttenwassdom in disse Periood sorgt, warrt ok Geslechtshormonen produzeert, de för dat Riepen vun den Geslechtsapparat tostännig sünd. Bi Jungs un Deerns warrt dorbi Östrogenen un ok Androgenen produzeert. Se kamt bi beide Geslechter vör, aver in ünnerscheedliche Mengden. Bi de Deerns sünd dat mehr de Östrogenen, bi de Jungs vör allen de Androgenen. Ünner’t Anstiegen vun de Gonadotropinkunzentratschoon in’t Blood fangt bi Jungs al düütlich vör de egentlichen Pubertät de Produkschoon vun’t Testosteron in de Leydig-Zellen vun de Klöten an. Dat is en Geslechtshormoon, dat de sekundären Geslechtsmarkmolen bestimmt un dormit ok för’t Wassen vun de
Robert W. „Bo“ Welch III (* 30. November 1951 in Yardley, Pennsylvania) is en US-amerikanschen Szenenbillner un Artdirector. Welch hett 1979 bi’n Film to arbeiden anfungen. Sien eerst Wark weer de Filmkummedie Head Over Heels, bi de John Heard de Hööftrul speelt harr. Welch Weer in de Kru, de sik üm dat Utstatten to sorgen harr. 1983 weer he denn as Artdirector un Szenenbillner togang. He hett denn an Filmen mitarbeite as Steven Spielberg sien The Color Purple, för de he dat eerste mol för den Oscar nomineert worrn is. Annere bekannte Filmen, bi de he mitverantwoortlich weer, weern Ghost Busters, Beetle Juice, Men in Black oder Wild Wild West. Twüschen 1987 un 2002 hett he bi föffteihn Filmen mit de Artdirectorsche Cheryl Carasik tosamenarbeit. In’t Johr 2003 hett sik Welch as Speelbaas versöcht an den Kinnerfilm Dr. Seuss’ The Cat in the Hat. Spood harr he dormit aver nich, in’n Gegendeel hett em de Film en Nomineeren för de Golden Himbeer inbröcht. Ok de Film sülvst weer as slechtsten Film vörslahn. Privat is Welch siet 1992 mit de kanaadschen Schauspelersche un Dreihbookschrieversche Catherine O’Hara verheiraat. Se hebbt tohopen twee Kinner. Bo Welch weer för sien Arbeiten bi’n Film bit
Louis Déprez (* 6. Januar 1921 in Liéres; † 27. Juli 1999) weer en franzöösch Radrennfohrer. Déprez weer Profi van 1945 bit 1954, hett aber noch bit 1961 in Wettstrieden fohren. To sien gröttste Erfolgen tellen de Siege bi Paris-Valenciennes 1949, de Tour de la Manche (1951 un 1952), de Circuit des Ardennes 1954 un bi de Veer Daag vun Düünkarken, de he 1955 as Eerst överhoopt winnen kunn. Fiev Mal hett he an de Tour de France deelnommen un keem dreemal in’t Teel. Sien best Endresultat weer Platz 30 in dat Johr 1949. Louis Déprez in de Datenbank vun Radsportseiten.net
Spellbound (op plattdüütsch so veel as „vertövert“; dt.: Titel: Ich kämpfe um sich) is de Titel vun en US-amerikaanschen Thriller vun Alfred Hitchcock ut dat Johr 1945. De Hööftrullen weern mit Ingrid Bergman un Gregory Peck besett. Dat Dreihbook baseer op den Roman The House Of Dr. Edwardes vun Francis Beeding (en Pseudonym vun Hilary Aidan St. George Saunders un John Palmer). Green Manor is en Heim för Geisteskrankheiten in Vermont. De Baas vun dat Heim, Dr. Murchison, geiht in den Rohstand un schall vun Dr. Edwardes aflöst warrn, de as en go’en Psychiater bekannt is. Kuum, dat de ne’e Baas indrapen is, hett he sik ok al Hals över Kopp in de schöne Kolleegsche Dr. Constance Petersen verkeken. Constance is dorgegen mehr dorför bekannt, dat se sik nich so geern mit Mannslüüd inlaten deit. Liekers markt ok se gau, dat se wat för Dr. Edwardes föhlen deit. Na un na mehrt sik aver de Antekens, dat Dr. Edwardes nich de is, de he to wesen angifft, man en Bedreger mit en Paranoia, de an Gedächtnisverlust lieden deit. Constance is de eerste, de dat mitkriegen deit. Ehr gegenöver gifft he to, dat he glöövt den echten Dr. Edwards ümbröcht to
Spellbound betekent Spellbound, Roman vun Jane Green ut dat Johr 2003, Spellbound, Fantasy-Roman för Kinner ut dat Johr 2008, Spellbound, Roman vun Margit Sandemo ut dat Johr 2008, Spellbound, US-amerikaanschen Speelfilm ut dat Johr 1916, Spellbound, brietsch Filmdrama vun John Harlow ut dat Johr 1941, Spellbound, US-amerikaanschen Thriller vun Alfred Hitchcock ut dat Johr 1945, Spellbound, US-amerikaanschen Dokumentarfilm ut dat Johr 2002, Spellbound, US-amerikaanschen Feernsehfilm ut dat Johr 2003, Spellbound, US-amerikaanschen Feernsehfilm ut dat Johr 2004, Spellbound, US-amerikaanschen Feernsehfilm ut dat Johr 2007, Spellbound, brietsch-US-amerikaanschen Kortfilm ut dat Johr 2010, Spellbound, Speelshow vun den Senner Sky 1, Spellbound, Musikalbum vun Paula Abdul ut dat Johr 1991, Spellbound, Musikalbum vun de Rockgrupp Ten ut dat Johr 1999, Spellbound, ZX Spectrum-Videospeel ut dat Johr 1984 vun Beyond Software, Spellbound, ZX Spectrum/Commodore 64-Videospeel ut dat Johr 1985 vun Mastertronic, Spellbound!, Lehr-Videospeel vun The Learning Company ut dat Johr 1993, Speelbound Entertainment, düütsch Ünnernehmen för Softwareentwickeln. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Een chemisch Verbinnen is een reinen chemischen Stoff, de keen chemisch Element is. Dat bedüüd, dat tominns twee Oorten Atomens dor binnen sünd. To'n Bispeel ward ut de chemischen Elementens Iesen un Swevel de chemisch Verbinnung Iesensulfid: Fe + S ⇒ FeS Chemisch Verbinnen köönt sien Moleküle Ionens Een chemisch Verbinnen kanns nich dör eenfache physikalsche Methoden utnannerbringen. Dor bruuks Chemie dorto. Chemisch Verbinnen hebbt meist jümmers heel anner Eegenschoppen as de Elementens. To'n Bispeel dat Water. Ween een Waterstoff mit Suerstoff verbrennt, denn kümmt Water rut. Waterstoff un Suerstoff sünd Gase. Water is flüssig. Waterstoff kanns verbrennen. Water nich. Cheemsch Verbinnen. Mehr Biller, Videos oder Audiodateien to’t Thema gifft dat bi Wikimedia Commons.
De Bundsautobahn 998 weer as en kort Autobahnstück in München plaant. Se schüll de westliche Stadtinfohrt na München rin wesen, de vun de A 8 ut vun’t Autobahnkrüüz München-West över en Streck vun 2,2 km bit na München-Obermenzing föhren schüll. De plaante Streckenverloop is denn aver Deel vun de A 8 worrn, so dat de Beteken A 998 nich mehr nödig weer. Streckenbeschrieven vun den ehmolig as A 998 plaanten Afsnitt Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A 39 | A 40 | A 42 | A 43 | A 44 | A 45 | A 46 | A 48 | A 49 | A
De Bundsautobahn 994 weer as en kort Autobahnstück in München plaant. Se schüll de süüdliche Stadtinfohrt na München dorstellen, de vun de A 8 ut vun’t Autobahnkrüüz München-Süüd över en Streck vun ruchweg teihn Kilometers bit na’t Autobahnkrüüz München-Ramersdorf föhren schüll. De plaante Streckenverloop is denn aver Deel vun de A 8 worrn, so dat de Beteken A 994 nich mehr nödig weer. Streckenbeschrieven vun den ehmolig as A 994 plaanten Afsnitt Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A 39 | A 40 | A 42 | A 43 | A 44 | A 45 | A 46 | A 48 | A 49 |
De Bundsautobahn 999 weer de inst as Autobahnring üm München plaant. Da Plaan is aver denn fallen laten worrn. An sien Steed is de A 99 boet worrn. För de Stadt München weer 1963 en Autobahnring vörsehn. In’n Text stünn de blots as „butere Feernstratenring“ binnen, man op de biföögten Koort weer de as Autobahnring intekent. De plaante A 999 weer düütlich lütter utleggt as de A 99, de later denn wohrhaftig boet worrn is. Se schüll fast vullstännig op dat Stadtrebeet vun München verlopen. Blots in’n Süüden leeg de Verloop buten de Stadt, so dat de naue Streck dor in’n Stadtentwicklungsplaan nich fastleggt weer. Na den Stadtentwicklungsplaan schüll de Ring ruchweg so verlopen: Vun de BAB Soltborg, de hüütige A 8, ut schüll se üm de plaante Entlastungssiedlung Perlach rümlopen, den langs de Friedenspromenade in’n Westen vörbi an’n Flaaghaven München-Riem unin’n Bagen üm de Johanneskarken rüm. Över de Leintalerbrüch schüll se wieter bit na de BAB Nürnbarg, de hüütige A 9, föhren un vun dor ’n beten na Noorden versett över de Heidemannstraat un Rathenaustraat nöördlich an’n Fasaneriesee vörbi na en Deelstück vun den Autobahnring in Allach un Langwied (München), dat al vör den Tweeten Weltkrieg anfungen weer. Denn
Bassen betekent Bassen, Gemeen in’n Landkreis Deefholt, Neddersassen, Bassen, Oort in de Gemeen Purmunt in’n Landkreis Hameln-Purmunt, Neddersassen, Bassen, Oort in de Gemeen Eiten in’n Landkreis Veern, Neddersassen. Bassen is de Familiennaam von Bartholomeus van Bassen (1590–1652), nedderlandschen Architekt un Maler, Bob Bassen (* 1965), kanaadschen Ieshockeyspeler, Chad Bassen (* 1983), kanaadsch-düütschen Ieshockeyspeler, Frank Bassen (1903–2003), US-amerikaanschen Dokter, Hank Bassen (1932–2009), kanaadschen Ieshockeyspeler, Mark Bassen (* 1969), kanaadschen Ieshockeyspeler, Paul Bassen-Spiller (1892–1962), eestnischen Offzeer. Kiek ok bi: Bassens. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bassens betekent Bassens, Oort in de Gemeen Wangerland in’n Landkreis Freesland, Neddersassen, Bassens, Gemeen in dat Département Gironde, Frankriek, Bassens, Gemeen in dat Département Savoie, Frankriek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Cédric Pioline (* 15. Juni 1969 in Neuilly-sur-Seine) is en ehmalger franzöösch Tennisspeler. 1993 hett he dat Finale vun de US Open un 1997 dat Finale vun Wimbledon reckt. In beid Endspelen wurr he aber vun Pete Sampras besiegt. Sien Tenniskarriere düer van 1989 bit 2002. Sien hööchste Platzeeren in de Tennis-Weltranglist weer Platz 5, de he in Mai 2000 innehmen kunn. In sien Karriere kunn he fiev Eenzeltitel un en Düppeltitel winnen. Für Frankriek hett he 36 Davis Cup-Insatzen harrt, vun de he 22 wunnen hett. ATP-Profil (engelsch) ITF-Profil (engelsch) Davis Cup-Statistik (engelsch)
Gibraltar, to Hansetieden up Middelsassisch ook Jubelter, is ene 6 km² grote Halfinsel ut naakte Felsen an de Südspitz vun Spanien in'n Oosten vun de lütte Bucht vun Algeciras un gegenöver vun de afrikaansche Havenstadt Ceuta (de noch bi Spanien höört). An de Westsiet vun de Halfinsel liggt de Kriegs- un Handelshaven un de Stadt Gibraltar mit 26.000 Inwahners. Twüschen Gibraltar un de afrikaansche Küst liggt de Straat vun Gibraltar, de besunners siet den Bo vun den Suezkanaal ene wichtige politische Bedüden tofullen is. Aver ok al in fröhere Tieden harrn de Minschen dat op de Herrschop över Gibraltar afsehn. In de Antike weern de Karthager un Römer naenanner de Besitters, un in de Völkerwannerungstiet wurr Gibraltar vun de Vandalen un darna vun de Westgoten besett. Ehren hütigen Naam hett de Halfinsel vun Arabers, de se „Dschebel al Tarik“ (Felsen vun Tarik) nömen na ehren Feldherrn Tarik, de mit sien Lannen 711 den Islam den Weg na Spanien bahn. Eerst 1492 wurr Gibraltar vun Spanien wedder trüchwunnen. In den Spaanschen Arvschopskrieg (1701-1714) reten de Engländer den Felsen an sik un boon em as Stüttpunkt ut. De Spanier hefft al faken versocht, de Halfinsel wedder an ehr Land antosluten, aver in
Ottendörp (hoochdüütsch Ottendorf) is en Oort in de Gemeen Bremervöör, in’n Landkreis Rodenborg, Neddersassen. Dat Dörp liggt an de Oost. De Naveröörd sünd Oostendörp in’n Noorden, Gröpel in’n Noordoosten, Huud, Forst un Beeß in’n Oosten un Süüdoosten, Neer-Ochenhusen in’n Süden, Hönau un Lindörp in’n Süüdwesten un Neendamm un Isheim in’n Westen. Ottendörp is 1768 as Findörpsche Moorkolonie in de Form von en Stratendörp grünnt worrn. Vör 1885 leeg de Oort in dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn. Ottendörp hett 1928/1929 sien Egenstännigkeit as Gemeen verloren un is Deel von de Gemeen Oostendörp worrn. 1974 is dat bi de Gemeenreform in Neddersassen denn tohoop mit Oostendörp an de Gemeen Bremervöör kamen. Ottendörp is evangeelsch-luthersch präägt un höört to dat Kaspel Isheim. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Ottendörp liggt as Stratendörp an de Oostendörper Straat (Kreisstraat 106), de in’n Noorden dör Oostendörp un bi Hollen an de K 32 un denn an de Bundsstraat 495 rangeiht. In’n Süden löppt de Straat över Neer-Ochenhusen an de K 105 un na Bremervöör an
Neendamm betekent Neendamm, Oort in de Gemeen Isheim in’n Landkreis Rodenborg, Neddersassen, Neendamm, Oort in de Gemeen Oosterholt-Scharmbeek in’n Landkreis Oosterholt, Neddersassen. Kiek ok bi: Niendamm. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neuendamm is de hoochdüütsche Naam von Neendamm, Oort in de Gemeen Oosterholt-Scharmbeek in’n Landkreis Oosterholt, Neddersassen, Neendamm, Oort in de Gemeen Isheim in’n Landkreis Rodenborg, Neddersassen, Niendamm, Oort in de Gemeen Schwanheid in’n Landkreis Ludwigslust-Parchen, Mekelborg-Vörpommern. Kiek ok bi: Neudamm. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neendamm (hoochdüütsch Neuendamm) is en Oort in de Gemeen Bremervöör, in’n Landkreis Rodenborg, Neddersassen. Dat Dörp liggt in de Neegd von de Meh un de Oost. De Naveröörd sünd Isheim in’n Noorden, Oostendörp in’n Noordoosten, Ottendörp in’n Oosten, Neer-Ochenhusen in’n Süüdoosten, Hönau un Lindörp in’n Süden un Mehdörp in’n Westen. Neendamm is 1780 as Findörpsche Moorkolonie in de Form von en Stratendörp grünnt worrn. De Naam kummt von’n ne’en Damm, op den de Straat von dat Holt Höhn na’n Iseler hen dör dat Moor lopen dee. Vör 1885 leeg de Oort in dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn. Neendamm hett an’n 1. April 1929 sien Egenstännigkeit as Gemeen verloren un is mit Isheim, Hönau un Lindörp to de Gemeen Sanddamm tohoopslaten worrn. Disse Gemeen is 1949 wedder oplööst worrn, Neendamm denn aver bi de Gemeen Isheim bleven. An’n 1. März 1974 is de Oort bi de Gemeenreform in Neddersassen denn tohoop mit Isheim an de Gemeen Bremervöör kamen. In’n Eersten Weltkrieg sünd negen Soldaten ut Neendamm fullen oder vermisst un in’n Tweten 16. Neendamm is evangeelsch-luthersch präägt un höört to dat Kaspel Isheim. För de Kathoolschen
Karlheinz Poredda (* 12. Januar 1920 in Lyck, Masuren; † 15. März 2012) weer en düütschen Politiker. Poredda dee ut Neumalken in Masuren stammen. In’n Tweten Weltkrieg weer he Soldaat an de Oostfront, in Frankriek un in Afrika un keem bi de Amerikners in Fungenschop. Na Masuren kunn he 1948 na Krieg un Fungenschop nich mehr trügg un keem denn över en Verwandten, de in dat Sperrtüügamt Op de Hööv arbeiden dee, na Hipst. He hett von 1957 bet 1985 as Verwaltungsanstellten in dat Depot in Heesdörp arbeidt. In Hipst hett he sik in de Kommunalpolitik ünner annern för de Rechten von de Verdrevenen insett un weer Maat von’n Bund von de Heimatverdrevenen un Entrechteten. 1948 keem he de eerste Tuur in’n Gemeenraad un is 1961 Börgermeester von Hipst worrn. He hett 1971 de Wählergemeenschop Fre’e Börger (WFB) mit grünnt un weer von 1977 bet 2011 in’n Kreisdag von’n Landkreis Rodenborg un von 1974 bet 2011 in’n Raad von de Samtgemeen Geestborn. As Poredda 2011 sien Amt as Börgermeester von Hipst an Gerhard Oetjen afgeven hett, weer he mit 50 Amtsjohren de deenstöllste un togliek mit 91 Johr ok öllste Börgermeester in ganz Düütschland. Poredda weer siet 1967 verheiraadt un